《岁暮寄怀家兄子定临汝舍弟子益洪都 其三》
清代·吴忠诰

老亲年六旬，素发垂两耳。筋力已非昔，疴疾渐丛起。

三时缺温情，百念交惧喜。负米徒远游，岂尽奉甘旨。

况念先世来，潜德久未启。显扬匪异人，凌替责难诿。

《诗》《书》笃遗训，家声庶有豸。相期各努力，黾勉自今始。

作者简介：吴忠诰，字子猷，浙江石门人。有《遂思堂诗存》。